(på japansk) Uanset hvad jeg gør, er det altid det samme.
De rotter sig sammen mod mig.
Vær nu ikke sådan en pivskid!
Det er pinligt.
Men tårerne vælter bare ud.
Næste gang bliver det dem, der græder.
Det siger du altid, men vi vinder aldrig.
Fordi du altid giver op!
Jeg har forklaret dig det. Sådan her…
(på koreansk) Noa!
Vi ses! Jeg skal holde fest i dag.
Glem ikke at tage nogle af din tantes riskiks med til mig!
Far!
Flyt dig! Du stinker af hvidløg.
Noa, lad nu være.
Festen i dag handler ikke kun om din lillebror.
Du må forstå,
at for ikke så længe siden døde mange af vores nyfødte, inden de blev et år.
I dag fejrer vi os alle sammen.
Jeg ved ikke helt.
Det føles, som om alting altid handler om ham.
Noa,
du er storebror nu.
Din bror kommer til at regne med dig på mange områder.
Men sværger du, at der også var fest, da jeg blev et?
Hvordan skulle jeg kunne lyve om det?
Det var sværere tider dengang,
men du manglede aldrig noget.
Det kan du takke din mor for.
Og du er helt sikker på, at jeg valgte det røde garn?
Du ved ikke, hvor glade vi blev for det.
Men det er jo ikke en spændende fremtid for mig, vel?
Hvorfor kunne jeg ikke have valgt bue og pil?
Noa.
Tro mig. Et langt liv er ikke noget at kimse ad.
Men Mozasu må hellere vælge mønterne.
Han har en tigger gemt i maven, så han får brug for at være rig.
Far, hvorfor griner du bare? Jeg mener det.
Du burde bede for det.
Tak, fordi I ville komme og fejre vores søns første år.
Som I kan se, trives han tydeligvis.
Herren har i sandhed velsignet os.
Traditionen med doljabi
knytter os ikke bare sammen med jer, men også med alle dem, der gik forud…
Det var ord nok.
Gem dem til dine prædikener.
Min bror er ivrig efter at se min søns fremtid.
Skulle jeg sige nej til det?
Nu er det blevet tid til, at Mozasu skal vælge sin skæbne.
Må jeg ikke bare vælge for ham?
Mozasu, lad os så få valgt!
BYGGER PÅ MIN JIN LEES BOG
Så…
…nu sker det.
Det er slut.
I må hellere gøre jer klar.
Har hun… store smerter?
Hun fortæller os det ikke.
Ja.
Voldsomme smerter.
Vi kan give hende morfin.
Men jeg må meddele jer,
at med den dosis, det kræver at lindre hendes smerter,
vil hun være her fysisk,
men hendes ånd vil være så godt som væk.
Nej. Sådan skal hun ikke være.
Men, Etsuko, det, der er bedst for Hana…
Bland dig udenom!
Tag den med ro!
I tramper hinanden ned,
og så skal vi samle jer op.
Der er for mange mennesker her nu.
Mor!
Hvad er der? Er du kommet til skade?
Jeg ventede næsten en time.
Hvorfor kom han ikke?
Hvad mener du?
Hentede far dig ikke efter skole?
Se, mor.
Der sker noget.
Undskyld. Gør lige plads.
Tjekker du derinde?
De siger, han er forræder.
Hr. Baek!
Hvor er min mand?
Han er blevet anholdt.
Anholdt?
Hvorfor?
Det vil de ikke sige.
Kun, at forbrydelsen er af den mest alvorlige slags.
Hvor er han nu?
De afhører ham på den lokale politistation.
De må have forvekslet ham med en anden.
Jeg må hen til ham.
Hør nu, mit barn.
Mændene kom her og var specifikt ude efter Isak.
Ved du, hvad det betyder?
Nogen må have angivet ham.
Du må være forsigtig,
og du må bede.
Noa,
find din onkel. Få ham hen på stationen.
Kan du gøre det?
Af sted.
Noa, hvad laver du her?
-Du må komme! Far er blevet anholdt. -Anholdt?
-Er han blevet anholdt? -De tog ham med på stationen.
Mor er derhenne nu.
Jeg må give min chef besked.
Vent her.
Vi har en time.
Lad os få din far ud.
Det giver ingen mening.
Hvordan kan det passe?
Du lukkede jo aftalen.
Hvorfor skulle de fyre dig?
Hun ombestemte sig i sidste øjeblik.
Men hvorfor?
Fordi jeg rådede hende til det.
Hvorfor gjorde du dog det?
Jeg havde lyst til det.
Jeg forstår det ikke, men nok om det.
Nu tager du tilbage til USA. Forstået?
Jeg kan ikke tage tilbage.
Jeg har mistet mit visum.
Hvad gør vi så?
USA er ikke løsningen. Det er et luftkastel.
Hvad snakker du om?
Far, ingen har tænkt sig at ansætte mig igen nu.
Den eneste, der vil arbejde sammen med mig,
er Yoshii-san.
Han opsøgte mig forleden.
Han havde hørt, hvad der var sket.
Det er ligegyldigt, hvad han tilbyder.
Ham skal du ikke have noget med at gøre!
Han vil åbne pachinkohaller…
Pachinko? Dig?
Du og bedstemor siger altid, at det ikke er nogen skam at…
For mig ja, men for min søn?
Jeg ved, hvilke løgne Yoshii fyldte dig med.
Han sagde, at det hele var lovligt,
ikke sandt?
Ved du, hvor jeg ved det fra?
Fordi hans bedstefar engang sagde det samme til mig.
Ligesom dig ville jeg have alt for meget alt for hurtigt.
Men takket være din mor og bedstemor slap jeg for den skæbne.
Hvem ved, hvad der var sket, hvis det ikke havde været for dem?
Det er længe siden.
Mamoru Yoshii havde intet at gøre med…
De er af det samme blod!
Bedstefarens blod løber også i barnebarnets årer.
Det er for tåbeligt.
Jeg vil ikke tolerere det!
Selv ikke for alverdens rigdomme…
Du lyder, som om det er ligegyldigt med penge og succes.
Det er ikke det, jeg siger.
Jeg har forstået det,
men dine drømme…
…er bare ikke nok for mig.
Noa, hvad siger de?
Far bliver afhørt af "overpolitiet" eller sådan noget.
Han siger, at far er svag, så fængslet vil tage livet af ham.
Hvad sker der?
Onkel kom i problemer.
Han siger, at far kan komme hjem, hvis han er uskyldig,
men hvis han er skyldig…
Nu siger han, at det må være nok.
Der er andre, der venter.
Jeg går hen og forklarer min chef det hele.
Han bliver rasende, når han hører, hvordan jeg blev behandlet.
Vil han så hjælpe os?
Kan Isak komme hjem i aften?
Min bror skal ikke sove en eneste nat i en fængselscelle.
Ikke Isak.
Aldrig.
Hvorfor ser du nu sådan ud?
Hvad sagde jeg lige?
Du sørger for at få far hjem.
Selvfølgelig. Jeg får ham ud med det samme.
Undskyld, frue.
Lige et øjeblik.
Hvad vil du?
Har de også taget din mand?
Min svoger.
For tre måneder siden.
Tre måneder?
Og har du ikke set ham siden?
Nej.
Hvornår blev din mand anholdt?
I morges.
Det må være en frygtelig fejltagelse.
Han er bare pastor. Han er ikke politisk engageret.
Du er pastor Baeks kone.
Hvordan…
Hvor kender du min mand fra?
Ikke her.
Kom så med.
Er der virkelig spioner overalt?
Især nu, hvor de gør klar til at gå i krig.
Men er der ikke altid krig et eller andet sted?
Hvad har det med os at gøre?
Er det ikke altid os, det går værst ud over?
Det har din mand lært os.
Så du kender min mand godt?
Min svoger kendte ham godt.
I starten nærede han mistro til din mand,
ligesom de andre mænd på fabrikkerne her gjorde.
Men pastoren vandt deres tillid og sågar deres kærlighed.
Han lærte mændene, at sammenhold gør stærk.
Vi var ikke vant til at høre så stærke ord.
Han fik os til at føle os stolte.
Gjorde min mand alt det?
Ja.
Og selv når vore maver skreg af sult,
levede vi af hans forhåbninger.
Men hvad skal vi nu gøre?
Hvor gammel er du?
Syv.
Alle drenge skal have en far.
Kom nu.
Vi må fortælle Hasegawa-san, hvad der er sket.
-Hvem er det? -Kender du ikke engang Hasegawa?
Jeg ved åbenbart ingenting.
Så er det på tide, at I mødes.
Mor!
Hvad anholdt de ham for?
Gid jeg vidste det.
Politiet ville ikke sige det.
Normalt fortæller de folk, hvorfor de bliver anholdt.
Jeg vidste, du ville forstå det, Shimamura-san.
Det hele er dybt latterligt.
At sætte min bror i bås med de upatriotiske personer…
Hvad siger du? Upatriotiske?
Ja, det giver ingen mening, vel?
Min bror ville aldrig involvere sig i den slags.
Du sagde ikke noget om, at det var en politisk forbrydelse.
Men min bror er uskyldig…
-Politiet mener noget andet. -Jeg sværger…
Du er hans familie, så det skal du jo sige.
Du gør det svært for mig.
De andre arbejdere har respekt for dig.
Men blod siges jo at være tykkere end vand.
Det blod, der løber i din brors årer, strømmer også gennem dig.
Jeg beder dig. Jeg har brug for jobbet til at forsørge min familie.
Jeg beklager, men jeg bliver nødt til at afskedige dig.
Du…
Jeg har brug for, at du gør noget for mig.
Hvad som helst.
Når jeg er væk…
…må du tage dig af hende for mig. Min mor.
Hana.
Er du bange?
Jeg er bange.
Jeg havde aldrig drømt om, at det skulle ende sådan her.
Her…
…i det her usle rum.
Men Hawaii.
Det havde været en prægtig død.
Mine fødder, der sank ned i det varme sand.
Lyden af bølgerne, der omfavnede mig.
Men i sidste ende kommer det hele vel ud på ét.
Døden er døden.
Jeg stak af, Solomon. Jeg forspildte det hele.
Sådan skal det ikke gå dig.
Undskyld.
Hvorfor siger du undskyld?
Jeg efterlod dig. Undskyld.
Undskyld, at jeg ikke ledte efter dig noget før.
Jeg fulgte altid deres regler.
Jeg gjorde alt det, de bad mig om.
Og de holdt dig for nar, ikke?
Jo.
De holdt mig for nar.
Solomon,
det er på tide, at du ikke længere har ondt af dig selv.
Ikke mere.
Uanset hvad det kræver, skal du tage alt, hvad du kan få fat i.
Vis ingen nåde.
For hvornår viste de nogensinde os nogen nåde?
Fuck dem.
Gør det for min skyld.
Vores pastor er blevet taget.
Hasegawa og hans datter har levet i skjul, siden anholdelserne begyndte.
Tal med ham. Han har de svar, de søger.
Han siger sid ned.
Han siger, at jeg ligner far.
Far talte så meget om dig,
at hun siger, du føles som en søster.
Aha.
Men I er begge to fremmede for mig.
Han har aldrig talt om jer.
Far ville ikke have, at vi skulle kende til dem.
For at beskytte os
måtte han holde de to verdener adskilt.
Noget i den stil.
Men hvad er det her for et sted?
Hvem er I egentlig?
Han er professor og…
…en kommunist-noget?
Han og far drømte om at forene arbejdere fra andre lande.
De skulle kæmpe for fred og rimelig løn.
Så er det altså sandt.
I arbejdede begge to imod kejseren.
"Det er kejseren, der kæmper imod dem."
Så
hvad skal der nu blive af os?
Mens I mænd ernærer jer af drømme,
hvem skal så give os mad på bordet
og børnene tøj på kroppen?
Skænkede nogen af jer nogensinde os en tanke?
Hun siger, at far gjorde det for dig og mig.
Hvor vover du at tale sådan til mig?
Se lige dine hænder.
De har aldrig kendt til hårdt arbejde.
Hvem er I,
der kan affeje min frygt som meningsløs?
Vi har ikke tid til det her.
Vi skal have din far hjem.
Han siger, vi ikke finder ham.
Han lyver!
Han siger, far ikke kommer hjem, fordi han blev forrådt!
Mor, det er politiet!
Det glæder mig.
Vi bliver gode forretningspartnere.
Jeg er ikke kommet for at tale om pachinko.
Colton Hotels. De er stadig i spil.
Du har vel en plan? Lad mig høre.
Med Colton og Abe-san tilsammen
er der allerede kastet næsten ti milliarder yen i projektet.
Men det bliver ikke let at sælge de omkringliggende ejendomme hurtigt.
Ikke, når der mangler den afgørende jordlod.
Der er en lukrativ mulighed her.
Den, der får fingre i kvindens grund, kan kræve hvad som helst.
Hvorfor skulle hun sælge til dig denne gang?
Det vil hun ikke. Det ved jeg godt.
Men du…
…du har særlige metoder, ikke?
Få hende til at sælge.
Jeg står for salget til Colton og Abe-san.
Jeg får dem til at punge ud. Det er pointen.
Kan du se alt det her?
Hvis jeg nu fortæller dig, at om to år
er al den jord faldet til en fjerdedel i værdi?
Det er umuligt.
Hvad tror du, der er stillet i sikkerhed for alt det?
Typisk andre erhvervsaktiver.
Og hvis jeg fortæller, at bankerne har taget sikkerhed i selve grundene?
Det er jo sindssygt.
Og dog er det sandt.
Alle er gået fra forstanden.
De har for travlt med at juble over den fest, de tror aldrig slutter.
Men det gør den.
Så snart den første bank kræver et lån indfriet, kollapser det hele.
Så vi skal have fart på.
Én ting til.
Men det her er personligt.
Jeg vil gerne gøre noget for en ven.
Tror du ikke, du skulle…
…vente og se, hvordan du har det om en dag eller to?
På den måde…
Mor.
Jeg bliver ikke rask.
Jeg er bare… så træt.
Jeg er klar til en lang lur.
Jeg giver lægen besked.
Mor.
Jeg ved det godt.
Jeg forstår det bare ikke.
Hvordan kunne det gå så galt?
Tag dig sammen. Du skal ikke have ondt af dig selv.
Det er ikke slut endnu.
Men, mor…
En pige ligger for døden.
Se tingene i et større billede.
Jeg ved det godt,
men er du ikke spor bekymret?
Efter alle de år
hvorfor kommer de mennesker så ind i vores liv igen?
Solomon er en god dreng.
Vi har opdraget ham godt…
Blev Noa da ikke opdraget godt?
Se, hvordan det gik ham.
Bare fordi vi elsker dem, betyder det ikke, at vi kender dem.
Var De bekendt med Deres mands engagement
i de Japanske fagforeningers hovedbestyrelse?
Hvad er det?
Har De læst eller skrevet nogen statsfjendtlig litteratur?
Jeg…
…kan hverken læse eller skrive.
Har De været til nogen møder med negative holdninger til kejseren?
Jeg har aldrig været til et møde.
Inden i dag havde jeg ikke engang hørt den slags ord før.
Og dog er De gift med en urostifter.
Den mand, jeg kender…
…er ægtemand
og far
og pastor.
En god mand.
Undskyld.
Jeg ved ikke, hvorfor jeg siger det her.
Mor?
Tror du, jeg ville lade den slags ske for Solomon?
Er du tosset?
Solomon er ikke din bror.
Og det, der skete dengang,
lader jeg ikke gentage sig.
Nu går vi.
Det virker snart.
Om fem-ti minutter.
Kald, hvis der er noget.
Du bliver ikke smittet af at kigge på mig.
Hun ville ikke såre dig.
Du kan mærke virkningen om fem-ti minutter.
Jeg kommer og ser til dig,
men hvis du mangler noget, kan du trykke her.
Så kommer jeg straks.
Er der andet?
Tak.
Solomon…
Hvor er han?
Hvornår kommer han?
Noa.
Far!
-Noa! -Stop så!
-Far! -Hold kæft!
-Noa! -Far!
Slip min far!
Noa!
Far!
I må ikke tage min far! Han skal være hos os!
Far, du må ikke gå!
Du må ikke forlade os!
Far!
…det er næsten 50 år siden, at der senest var en asteroide så tæt på.
På sin bane mod Solen
kom asteroiden inden for en afstand af 800.000 km fra Jorden.
Forskere vurderer, at asteroiden
holder en fart på 74.000 km/t.
Hvad laver du?
Du har papirerne, der er underskrevet af hospitalsdirektøren.
Ja, men hvordan kunne du…
Det er ligegyldigt.
Du skal på tur. Er du klar?
-Jeg vil af sted. -Hvor skal du hen?
Hvad er det, du siger?
Pas på!
Hvad laver han? Sæt farten ned!
Du har for meget fart på!
Hawaii.
Mor!
Mor…
…nu skal jeg sove.
Sov godt.
Min lille Hana.
Sov godt.
Fra nu af tager jeg mig af det hele.
Bare rolig.
Engang troede jeg, at uret var en forbandelse.
Men nu kan jeg se…
…at det ur reddede vores familie.
Måske kan det gøre det samme for dig.
Det håber jeg.
MATEMATIK 6. KLASSE SAMFUNDSFAG
Hvad er der med de hunde?
Få dem væk!
I vækker hele gaden.
Sunja,
hvad er det?
Laver du kimchi?
Men hvorfor så meget?
Jeg fermenterer halvdelen
og sælger den anden halvdel på markedet.
Jeg håber, at nogen kan lide frisk kimchi.
Det bliver han ikke glad for.
Har vi noget valg?
Vær sød at forstå det.
Tror I ikke, jeg kan finde et andet job?
Det er det, det handler om, ikke?
Jeg har en mulighed på dækfabrikken, at I ved det.
Vi ved da, at du finder et nyt job.
Sunja gør sikkert bare det her midlertidigt.
Jeg vil ikke virke respektløs. Det ved du.
Men vi har ingen indtægter,
og om få dage er vores opsparing væk.
Nu må jeg tænke på drengene.
Tror du ikke, jeg gør det?
Tror du ikke, det piner mig at vide,
at min lillebror sidder i fængsel?
Han er i fængsel!
Om jeg så skal tigge eller låne, skal drengene aldrig gå sultne i seng.
Ikke i mit hus.
Så lad mig hjælpe dig.
For hvis jeg ikke gør noget…
Magtesløsheden. Jeg kan ikke udholde den.
Hvorfor ser du så trist ud?
Skal du ikke i skole?
Da jeg var på din alder,
havde vi ikke råd til skole.
Det er et privilegium. Tag det aldrig for givet.
Hvem er du?
Hvorfor går du den her vej?
Der er en kortere rute.
Hvorfra ved du, hvor min skole ligger?
Jeg ved mange ting.
Det er min beskyttelse.
Husk det.
Min far foretrak den her vej.
Og hvordan kan det være?
Der er en gammel dame nede ad gaden. Hun har et klaver.
Hun spiller hver morgen, når vi går til skolen.
Min far kunne godt lide at høre musikken.
Har du hørt om jordskælvet i Kanto?
Du skal svare, når en voksen taler til dig.
Nej.
Det var, før du blev født.
Et frygteligt jordskælv.
Det var så slemt, at det opdelte verden i et før og et efter.
Jeg mistede også min far der.
Hvordan vidste du, at min far er væk?
Nå ja, beskyttelse.
Nemlig.
Du er lærenem.
Så lær det her.
Noa,
det er ikke godt nok bare at overleve.
Det vil folk bilde dig ind, men bare ignorer dem.
Tænk over det.
Kakerlakker kan kun overleve.
Skulle det være godt nok for os?
Vær bedre end alle omkring dig.
Ikke kun koreanerne, men også japanerne.
Du skal være så god, at de ikke kan nægte dig det, der er dit.
Tag ikke fejl.
De vil hade at se dig få succes.
Men på trods af deres had vil de være nødt til at respektere dig.
Forstår du, hvad jeg siger?
Ja.
En ting til.
Se dig aldrig tilbage.
Fremad.
Altid fremad.
Smut så i skole, og lad være med at se så trist ud.
I morgen tager du den korte vej.
Kun tåber ville gøre andet.
Noa.
Lev ikke som en tåbe.
Jeg kan ikke lide, at du er der alene.
Hvem skal ellers passe Mozasu og lave aftensmad?
Bare rolig.
Jeg skal nok klare mig.
Og dig.
Nu ingen ballade i dag. Er du med?
At se hans ansigt er nok det sværeste af det hele.
Men han vokser op og ved, at du gør det her for ham.
At hans mor knoklede for hans skyld.
Undskyld mig.
Undskyld.
Undskyld mig.
Hvad er det, du laver?
Flyt dig!
Forsvind! Du skræmmer kunderne væk med den stank.
Se at komme væk!
Undskyld. Det er min første dag.
Det kan du godt glemme!
Få den stinkende vogn væk!
Skal min søn pisse på den?
Undskyld mig.
Unge dame, herovre!
Herovre.
Du kan sælge her.
Tak! Kom endelig igen.
Kom og se!
To for ens pris!
Kom endelig igen.
Kom og kig! Her sælges tørret kød!
Velkommen!
Kom og smag.
Kimchi. Frisk kimchi!
Kom og smag.
Byens bedste priser!
Kimchi! Her sælges frisk kimchi!
Kom og smag!
Hvad med noget kimchi?
Helt frisklavet! Få en smagsprøve!
Har I nogensinde smagt kimchi?
Frisklavet! Kom og smag!
Hvad med noget kimchi? Meget billigt!
Prøv bare at smage! Tag en smagsprøve!
Hvad med noget kimchi?
Byens bedste kimchi!
Har du smagt kimchi?
I dag har vi et særligt tilbud!
Kimchi! Frisk kimchi!
Kom og smag!
Osakas bedste kimchi!
Tak!
Har I smagt kimchi?
Frisklavet! Kom og smag!
Kom og kig forbi!
Byens bedste kimchi! I bliver ikke skuffede!
Få en smagsprøve.
Byens bedste kimchi!
Verdens bedste kimchi! Kom og smag!
Verdens bedste kimchi!
Min mors særlige opskrift!
Det er mit hjemlands mad!
UNDER KOLONISTYRET FLYTTEDE OVER TO MILLIONER KOREANERE TIL JAPAN.
OMKRING 800.000 AF DEM BLEV FRAGTET DERTIL
AF DEN JAPANSKE STAT SOM ARBEJDSKRAFT.
STØRSTEDELEN VENDTE TILBAGE TIL DERES HJEMLAND
EFTER AFSLUTNINGEN PÅ 2. VERDENSKRIG.
MEN OMKRING 600.000 BLEV OG ENDTE SOM ET FOLK AF STATSLØSE.
DER HER ER NOGLE AF KVINDERNES HISTORIER.
DE HOLDT UD.
Jeg kom hertil, da jeg var cirka 18 år.
Jeg var 13 år.
Vi kom hertil med båd.
Det var ikke med fly.
Jeg er 22 her, så jeg er ganske ung.
Jeg kom til Japan som 20-årig, da jeg var blevet gift.
Jeg kom alene hertil fra Korea.
Jeg var helt alene.
Jeg græd og græd. Jeg græd rigtig meget.
Jeg kom hertil som 11-årig og kom i arbejde som 13-årig.
Min barndom var meget trist.
Så det er svært for mig at være venlig over for andre.
Jeg spekulerer på,
om det skyldes min opvækst.
Jeg led meget, da jeg kom hertil.
Det er ikke rart at tænke på de ting nu, men altså…
Jeg tænker på rigtig mange ting.
Jeg så folk, der var døde.
Jeg var bare en lille pige.
Det var under krigen.
Militærpolitiet kom og hev fat i hestehalerne på dem, der havde langt hår,
og trak af sted med dem ved håret.
Det så jeg dem gøre.
Vi var heldige, hvis vi havde lidt kål at spise.
Men de gav os ordre på at aflevere det, for det hele tilhørte kejseren.
Intet af det, man havde, var reelt ens egen ejendom.
Så vi spiste alle sammen kimchi.
Vi havde ikke andet at spise,
så vi fik rigtig meget kimchi.
Der var ikke megen mad i vores risskåle,
så vi blev aldrig rigtig mætte.
Vi vendte og drejede skålene for at se, om der skulle være noget tilbage.
Sådan var vores liv.
Nu er livet alt for luksuriøst.
Jeg kunne ikke et ord japansk.
Det gjorde det svært for mig.
Jeg kan ikke lide at sige det,
men mine børn kunne ikke bo i Korea.
Så jeg sørgede for, at de integrerede sig i det japanske samfund.
Har du vænnet dig til livet i Japan?
HISTORIKEREN JACKIE KIM-WACHUTKAS STEMME
Nu er jeg vant til det.
Det var svært.
Nu er det her min hjemby.
Jeg kan ikke tage til Korea. Jeg kan ikke tage til mit fædreland.
Så nu er det her min hjemby.
Det hele er en drøm.
Det er en drøm, og det er en drøm.
De er alle sammen drømme nu.
Hvor var jeg ung dengang.
Altså…
…det var den bedste tid i mit liv.
Hvorfor synes du det?
Fordi alle var lige i nærheden.
Hvor gammel er du?
Jeg er 98.
Jeg er 85 år.
Jeg er 80…
Nej, 90.
Er jeg 98?
Måske 99?
Jeg er 93 år.
Hvornår blev du født?
I 1917.
Jeg er 92.
Jeg fyldte 100 forleden, så de fejrede mig i stor stil.
Det er derfor, jeg er sådan her.
Jeg tror, jeg er 95.
Jeg er født i koens år.
Jeg havde ingen modgang i det liv, jeg selv valgte.
Jeg valgte min egen skæbne, så jeg fortryder absolut ingenting
om den vej, jeg valgte her i livet.
Min søn arbejder meget hårdt.
Jeg har en skøn svigerdatter og nogle dejlige børnebørn.
Alle kalder mig bedstemor, så jeg er taknemlig.
Dit smil lyser rummet op.
Tror du, nogen derude vil have mig som brud?
Mit smil, siger du. Mit smil.
Det var sikkert kedeligt, men tak, fordi du lyttede.
Tekster af: Eskil Hein